તેની સાથે જ લગ્નો અને ભોજન સમારંભો જેવા કાર્યક્રમોમાં મહેમાનોને પિરસવામાં આવતુ ફ્રૂટ ક્રીમ પણ સીતાફળથી તૈયાર કરવામાં આવે છે. હાલ સમગ્ર બાલી વિસ્તારમાં લગભગ અઢી ટન સીતાફળ પલ્પ તૈયાર કરીને તેને દેશની અગ્રણી આઇસક્રીમ નિર્માતા કંપનીઓ સુધી પહોંચાડવામાં આવી રહ્યો છે. આદિવાસી મહીલાઓએ હવે ટોપલામાં ભરીને વેચવામાં આવતા સીતાફળનો પલ્પ કાઢવાનો શરૂ કર્યો છે. આ પલ્પ, સરકારી સહયોગથી બનેલી આદિવાસી મહીલાઓની કંપની જ તેમની પાસેથી મોંઘા ભાવે ખરીદી રહી છે.